การประเมินจาก 100 Thematic ETF ในตลาดสหรัฐฯ ธีมแห่งอนาคตเฉลี่ยปรับฐานลงลึกกว่าตลาดราวกี่เปอร์เซ็นต์
การประเมินจาก 100 Thematic ETF ในตลาดสหรัฐฯ ธีมแห่งอนาคต หรือ Thematic Investing เฉลี่ยปรับฐานลงลึกกว่าตลาดราว -4.5% ในส่วนของธีมที่ลงลึกที่สุดราว -9.9% คือ Sustainable Energy เนื่องจากนักลงทุนถอยกลับเข้าธีม Big Oil ตามมาด้วยธีม Healthcare Innovation ที่ปรับฐาน -8.1% เพราะตลาดเชื่อว่าประตูแห่งโอกาสกำลังปิดลงพร้อมกับวิกฤตโควิด ขณะที่ธุรกิจหลักก็ต้องใช้เวลาอีกนานกว่าจะมีกำไร ในทางกลับกัน ธีมที่ยังขายได้คือ ธีมระยะสั้นป้องกันเงินเฟ้อ หรือออกนอกโลกแห่งความจริง

Thematic ETF ที่ใช้จังหวะได้ดีที่สุดคือ PPI หรือ AXS Astoria Inflation Sensitive ETF ระดมทุนไปได้ในช่วงเดือนเปิดตัวกว่า 30 ล้านดอลลาร์ ด้วยกลยุทธ์ลงทุนใน Inflation-Sensitive Assets เช่น สินค้าโภคภัณฑ์ TIPS และ Sector ที่คาดว่าจะได้ประโยชน์จากเงินเฟ้อ เช่น วัสดุก่อสร้าง ธนาคาร หรือพลังงาน

ฝั่งธีมอนาคตก็มี Subversive Metaverse ETF ตัวย่อ PUNK เป็น ETF ที่เข้ามาสร้างความแตกต่าง ด้วยกลยุทธ์ลงทุนในธุรกิจที่เป็นองค์ประกอบทางเทคโนโลยีและสังคมบน Metaverse พร้อมกับจับจังหวะ Short หุ้น Meta Platform ที่ทีมลงทุนมองว่าจะไม่ประสบความสำเร็จ

สำหรับนักลงทุนไทย ต้องบันทึกเดือนกุมภาพันธ์ 2022 ไว้บนประวัติศาสตร์เช่นกัน เมื่อ UHERO หรือ United HERO ETF กลายเป็น Thematic ETF แรกของตลาดหุ้นไทย ที่ลงทุนใน ETF ฝั่งตะวันตกอย่าง Video Game and Esports ETF ของ Global X เป็นธุรกิจที่สามารถต่อยอดไปสู่ Metaverse ได้ง่าย สร้างความตื่นตัวให้กับนักลงทุนไทยได้อย่างดี
3.ตลาดการเงิน & ผลิตภัณฑ์และบริการทางการเงิน,5.ความรู้ทางการเงิน